b"\n_START_ARTICLE_\nCan Comelles (Avinyonet de Puigvent\xc3\xb3s)\n_START_SECTION_\nDescripci\xc3\xb3\n_START_PARAGRAPH_\nGran casa situada a l'entrada del poble, a cent metres de l'esgl\xc3\xa9sia, i a tocar el nucli antic. \xc3\x89s un gran edifici de pedra i ma\xc3\xb3 amb una gran porta de pedra amb el relleu d'una fulla d'acant a la clau de volta. \xc3\x89s un edifici de planta baixa i dos pisos, amb un cos annex al costat esquerre que arriba fins al primer pis. Dels dos pisos superiors cal destacar la simetria horitzontal i vertical, que tan sols es veu trencada per un balc\xc3\xb3 corregut a les obertures m\xc3\xa9s grans del primer pis. La coberta \xc3\xa9s a dues aig\xc3\xbces, tot i que una part del teulat est\xc3\xa0 ocupat per una terrassa."